OSNUTEK 


Na podlagi sedmega odstavka 58. člena Zakona o tujcih (Uradni list RS, št. 46/25 – uradno prečiščeno besedilo in xx) izdaja minister za notranje zadeve v soglasju z ministrom za gospodarstvo, delo in šport
PRAVILNIK
o spremembi Pravilnika o načinu izdaje dovoljenja za prebivanje in potrdila o pravicah obmejnega delavca, načinu zajemanja prstnih odtisov, načinu označitve prenehanja ter ceni izkaznice dovoljenja za prebivanje in potrdila o pravicah obmejnega delavca


1. člen

V Pravilniku o načinu izdaje dovoljenja za prebivanje in potrdila o pravicah obmejnega delavca, načinu zajemanja prstnih odtisov, načinu označitve prenehanja ter ceni izkaznice dovoljenja za prebivanje in potrdila o pravicah obmejnega delavca (Uradni list RS, št. 83/21, 17/22, 98/23, 134/23, 55/25 in 76/25) se v prilogi 1 črtajo obrazci št. 2/1, 9/1, 43/1. 


KONČNA DOLOČBA

2. člen 

Ta pravilnik začne veljati naslednji dan po objavi v Uradnem listu Republike Slovenije.


Št. 
Ljubljana, dne
EVA  



	Franci Matoz
	minister za notranje zadeve 

	Soglašam!
	dr. Anže Logar
	minister za gospodarstvo, delo in šport
	


OBRAZLOŽITEV

K 1. členu

Ker se z Zakonom o spremembah in dopolnitvah Zakona o tujcih (Uradni list RS, št. xx) pristojnost za izvedbo celotnega postopka odločanja o izdaji soglasja za zamenjavo delodajalca, zamenjavo delovnega mesta pri istem delodajalcu ali zaposlitev pri dveh ali več delodajalcih prenaša iz upravnih enot na Zavod Republike Slovenije za zaposlovanje, se posledično črtajo tudi naslednji obrazci za vložitev prošnje za zamenjavo delodajalca, zamenjavo delovnega mesta ali zaposlitev pri dveh ali več delodajalcih, ki so se po dosedanji ureditvi vložili na upravni enoti, po novi ureditvi pa je za izvedbo teh postopkov v celoti pristojen Zavod Republike Slovenije za zaposlovanje:

· št. 2/1: prošnja za podajo soglasja k zamenjavi delovnega mesta pri istem delodajalcu, zamenjavi delodajalca ali zaposlitvi pri dveh ali več delodajalcih (peti odstavek 37. člena ZTuj-2)
· št. 9/1: prošnja imetnika modre karte EU za podajo soglasja k zamenjavi delodajalca ali zamenjavi delovnega mesta pri istem delodajalcu (četrti odstavek 39. člena ZTuj-2)
· št. 43/1: prošnja imetnika enotnega dovoljenja za sezonsko delo za podajo soglasja k zamenjavi delodajalca ali naročnika dela (sedmi in deveti odstavek 45.a člena ZTuj-2).



